Fjærdrakten er i hovedsak grå på oversiden, men den kan variere fra ganske lys grå til nesten sort, og hvit på undersiden, brystet, strupen og kinnene, og arten har også et karakteristisk hvitt V-formet bånd i pannen, som strekker seg bakover til i overkant av øynene, som på grunn av V-mønsteret har en sort øyestrek som går fra roten av culmen gjennom øyet og til den forenes med hodekappen. Hodet har sort kappe, som ikke alltid kommer til uttrykk når oversiden er nesten sort. Øynene er mørke. Nebbet er sort, halvlangt, nesten rett og pinsettlignende. De nedre ekstremitetene er mørkegrå og korte.